الممثلة المريكانية جيسيكا شاستين غادي تجي للمغرب في فبراير من العام الجاي 2020، باش تبدا تصوير الفيلم الجديد ديالها “355”. الممثلة الامريكية اللي سبق ليها وزارت المغرب فاش تم تكريمها في مهرجان السينما العالمي بمراكش في 2011، غادي تشارك بطولة الفيلم الجديد اللي هو فيلم تجسس مع الكينية- الميكسيكية لوبيتا نيوگو والاسبانية بينيلوبي كروز والالمانية ديان كروگر واخرين. وحسب موقع ويكيبيديا، التورناج بدا هاد العام، والفيلم غادي يخرج في 15 يناير 2021 في السنيمات. 
الممثلة العالمية جيسيكا شاستين جاية للمغرب تصور فيلم جديد